এখন জেলখানার ভেতরে নির্জন আদালত। একজন মন্ত্রী বলেছেন, বিএনপির আইনজীবীরা নাকি আইন জানেন না। উনি একটি ফোজদারি কার্যবিধি আইনের সেকশন নাইনের কথা উল্লেখ করেছেন। কিন্তু উনি (ওই মন্ত্রী) ভুলে গেছেন সংবিধান সর্বোচ্চ আইন, সমস্ত আইনের ঊর্ধ্বে সংবিধান। সংবিধানের অনুচ্ছেদ ৩৫ (৩) বলা আছে, যেকোনো অভিযুক্ত ব্যক্তির আসামির বিচার উন্মুক্ত আদালতে হতে হবে, প্রকাশ্যে হতে হবে। তো সংবিধান বড় না যে আইনের কথা বলেছেন সেটা বড়? কারাগারের ভেতরে যে আদালতে খালেদা জিয়ার বিচার করা হচ্ছে সেটা সম্পূর্ণ অসাংবিধানিক।